જસદણ તાલુકાનું ચિતલીયા ગામ આશરે ૧૭૦૦ની વસ્તી ધરાવતું ગામ છે. આ ગામના એક પણ ઘરમાં નળ કનેક્શનની સુવિધા નથી. આ ગામમાં પીવાના પાણી માટે એકપણ દાર(બોર) કે અવેડાની સુવિધા જ નથી. આ ગામ નર્મદાનાં પાણી આધારિત હોવાથી ૧૦-૧૫ દિવસે પીવાનું પાણી મળે છે અને એ પણ એકદમ ધીમીધારે મળે છે. ગામની બહાર આવેલા સ્મશાન નજીક દાયકાઓ જુનો સ્મશાનનો ટાંકો આવેલો છે. એક બેડું પીવાનું પાણી ભરવા માટે ગામ લોકોને ફરજીયાત સ્મશાનનાં ટાંકાનો સહારો લેવો પડી રહ્યો છે.